laion/Wikipedia-Exotic huggingface dataset:
פיליפ בנג'אק

פיליפ בנג'אק (בצ'כית: Filip Bandžak;‏ נולד ב-10 בספטמבר 1983) הוא זמר אופרה ממוצא צ'כי. נולד בשנת 1983 בעיר פרדוביצה. בשנת 1992 הוא התחיל לשיר מקהלת הילדים הפילהרמונית פראג. הופעתו הראשונה על הבימה הייתה ב-1995, בגיל 13. היה זה בתיאטרון הלאומי הצ'כי, בתפקיד נער המשרתים (paggio) ב"ריגולטו" מאת ורדי. סיים לימודיו באקדמיה הרוסית לתיאטרון במוסקבה. הוא זכה בפרס הראשון בתחרות האירופית של שירת הכוראלים בטולוזא, ספרד ב-1998. הוא השיג ותואר שני בפסיכולוגיה ותרבות ומוזיקה. בשנת 2008 ב"נינגבו" בתחרות השירה הבינלאומית בסין הוא היה החתן פרס האירופי היחיד. הוא הוענק פרס מיוחד בתחרות הבינלאומית ע"ש מריה קאלאס באתונה ב-2009. בנג'אק שר אופרות בכמה מדינות: אוסטריה, איטליה, פולין, גרמניה, הונגריה, אוקראינה, קזחסטן, מלזיה, סינגפור, סין וקנדה. בשנת 2013 הוא זכה בפרס Golden Europea. מדיה וקבצים בנושא פיליפ בנג'אק בוויקישיתוף אתר האינטרנט הרשמי של פיליפ בנג'אק פיליפ בנג'אק, במסד הנתונים הקולנועיים IMDb (באנגלית) פיליפ בנג'אק, במסד הנתונים הקולנועיים KinoPoisk (ברוסית) פיליפ בנג'אק, באתר MusicBrainz (באנגלית) פ. ש. (2014). "«...Как проявить музыкой слово»". Objective (Журнал Oбъектив) (ברוסית). 2 (7): 142–145. אורכב מ-המקור ב-2016-07-11. נבדק ב-2016-06-17. "Filip Bandžak Singer" (באנגלית). statuss magazine. אורכב מ-המקור ב-2016-07-11. נבדק ב-2016-06-17. "Filip Bandžak – baritone" (באנגלית). Music Centre Slovakia. אורכב מ-המקור ב-2019-03-31. נבדק ב-2016-06-17. "Gala concert at the Rudolfinum in Prague to support cancer treatment for children" (באנגלית). European Union of Arts. נבדק ב-2016-06-17. "Svoji první sólovou zkušenost na „velké scéně" jsem získal ve svých jedenácti letech" (בצ׳כית). NdB (Národní divadlo Brno). נבדק ב-2016-06-17. "Vánoce v opeře" (בצ׳כית). NdB (Národní divadlo Brno). נבדק ב-2016-06-17. "Filip Bandžak" (בצ׳כית). dfxš (Divadlo F. X. Šaldy Liberec). נבדק ב-2016-06-17. פ. ש (2014).
מקום בצמרת (תוכנית רדיו)

מקום בצמרת הייתה תוכנית רדיו אשר שודרה ברשת ג' של קול ישראל בין השנים 1969[דרושה הבהרה] ל-1997 ובה הושמעה מוזיקה קלה ישראלית לפי דירוג המאזינים. המנחים התחלפו במהלך השנים, אך ברוב השנים הנחה את התוכנית מנחם פרי ולאחר מכן בשנות ה-90 נועם גיל-אור. התוכנית הייתה בגרסה שבועית וכן במצעד שנתי שסיכם את כל המוזיקה הישראלית בשנה החולפת. התוכנית הייתה קלילה ואופיינה בקטעי מעבר מוקלטים בצורה מולחנת וקליטה אשר הכריזו על המיקום (למשל, "מקום ראשון", "עשרת הגדולים" וכו') או מושגים כמו "כניסה חדשה", "השמעת בכורה" וכו'. כמו כן, היו בתוכנית שיחות עם המאזינים בהן ניחשו את מיקום השירים. התוכנית שודרה מדי שבוע למשך שלוש עד ארבע שעות בשעות אחר הצהריים והערב ברשת ג' ובאמצעותה יכלו המאזינים לדרג את השירים הקיימים במצעד וכן, להכניס שירים חדשים שהושמעו בהשמעת בכורה מדי שבוע. מדי שעה שודרו מספר שירים חדשים שאמנים הפיצו לרדיו, כאשר פעמים רבות השירים הושמעו בהשמעת בכורה ברדיו. ההצבעה התבצעה באמצעות הדואר. את רשימת השירים היה ניתן למצוא בעיתונות הכתובה (בדרך כלל בעיתון על המשמר) ובאמצעות הטופס שפורסם בעיתון היה ניתן לדרג ולשלוח בדואר ל"קול ישראל, רשות השידור, רוממה, ירושלים" – סלוגן אשר היה זכור לכל מי שהאזין לתוכנית וזכה לאזכורים שונים אף שנים ארוכות לאחר מכן. מאזינים רבים עלו לשידור במהלך התוכנית, ניחשו את המיקומים של השירים וזכו בפרסים (לרוב בתקליט). ערך מורחב – להיט בראש התוכנית "להיט בראש" שודרה בטלוויזיה הכללית (כפי שכונתה באותם ימים) והיא התבססה על דירוג השירים של "מקום בצמרת". במהלך התוכנית נערכו הופעות חיות של זמרים ונערכו ראיונות. המצעד השנתי, אשר שודר מדי שנה במהלך ראש השנה העברית, הוא התוכנית המסכמת של כל המצעדים השבועיים במהלך השנה. בסוף כל מצעד פורסמו בחירות המאזינים לזמר השנה, זמרת השנה, להקת השנה (לעיתים גם נוספו תגלית השנה או אלבום השנה) ושיר השנה. ברוב הפעמים שיחת הטלפון שבישרה להם את זכייתם הייתה בהפתעה. רשימת הזוכים במצעד השנתי לפי שנים: מאז שנת 2004 משודרת באותה הרשת תוכנית בשם "המצעד הישראלי" בהנחיית קובי מנורה ובה מדרגים הגולשים באינטרנט את רשימת השירים. דף הבית של "המצעד הישראלי" באתר רשות השידור. לפי דף "מצעדי העבר" באתר רשת ג'. טופס הדירוג באתר רשות השידור.
חדושים ובאורים

חדושים ובאורים הוא שמה של סדרת הספרים של הרב חיים גריינימן. כרכי הסדרה מכילים דיונים הלכתיים במגוון נושאים ובד בבד מהווים פירוש על עיקרי הספרות ההלכתית: על התלמוד הבבלי והירושלמי, על משנה תורה לרמב"ם, ועל השולחן ערוך. הסדרה כתובה בדמיון מובהק לשיטת הלימוד והכתיבה של סדרת ספרי "חזון איש", ומובאות בה הנהגות ושמועות רבות מתורתו והנהגותיו של ה"חזון איש", רבו המובהק של המחבר. הסדרה בולטת בהיקפה, היא מסודרת על כל מסכתות התלמוד והמשניות (בשונה מהחזון איש שלא פרסם ספרים על כל המסכתות, ובשונה משאר כל פרשני הש"ס שאף אחד מהם, למעט הרש"ש, לא פרסם על כל המסכתות). זו היצירה הפרשנית מהגדולות ביותר שפורסמו אי פעם (למעלה מ-32 מיליון תווים[דרוש מקור]). ספרי הסדרה הם אבן יסוד בלימוד הישיבתי של הישיבות הלומדות בדרך החזון איש, כמו ישיבת זיכרון מיכאל בזכרון יעקב וסניפיה וישיבת סלבודקה, ובפסיקת הלכה בקרב חלק מחוג חזון איש. בשם הספר לא נרמז שם המחבר, שלא כמקובל בספרים רבים ואף בספרו של החזון איש. על פי דברי בנו הרב אברהם ישעיהו בהספדו נקבע השם על ידי החזון איש בעצמו מתוך עניין לבטא צניעות. הספר במהדורתו הראשונה, נדפס לפי סדר שיטתי שבו כל ספר עוסק במסכת אחת. הכרך הראשון על מסכת נדה יצא לאור בהוראת החזון איש (מילי דהספידא חלק ב עמ פח), אשר גם שלח מכתב ארוך בנדון הלכתי אודות עניין בספר, וזה מופיע בראש הספר. בכרך השלישי הוסיף המחבר גם מדור הערות על הלכות אבלות לזכר אביו הרב שמואל גריינימן שנפטר באותה השנה. בשנים האחרונות עסקו בסידור הספרים ומיפתוחם חלק מבניו ונכדיו. הרב גריינימן הרבה להזכיר הערות בשם בניו בספריו, ואף מכמה מנכדיו, וכן מכמה תלמידי חכמים ממקורביו ובהם הרב דוב לנדו, הרב חיים קניבסקי, הרב יחזקאל ברטלר הרב יצחק מאיר רוטנברג והרב יהודה בויאר. בסדרה זו, יצא בחיי החזון איש רק כרך בודד: חדושים וביאורים - במסכת נדה. בני ברק: תשי"ב (1952) בערוב ימיו, סודרו הספרים מחדש כשעל כל מסכת ישנם שני מדורים, אחד לפי סדר דפי המסכת והשני לפי סדר הסוגיות בהם למד המחבר את הנושאים. בסדרה זו מופיעים הספרים בשבעה עשר כרכים עבים. בדומה לספרי החזון איש, גם בסדרה זו מופיעים מכתבים מהמחבר בסמוך לקטעים עליהם נסוב המכתב, או לפי סדר המסכת. למרות שמכתבים רבים העוסקים בעניינים תורניים מופיעים בתוך הסדרה "חדושים וביאורים", היות שישנם מכתבים רבים שכתב שאינם עוסקים בעניינים תורניים, הוציאו בני המחבר לאחר פטירתו, כהשלמה לסדרת הספרים הזו, שני כרכים בשם מכתבי התעוררות ובהם לקט ממכתביו המרכזים את יסודות הגותו של הרב גריינימן בתחומי מחשבת ישראל. בניגוד לקובץ אגרות חזון איש המכתבים אינם מופיעים בהם במלואם, אלא נלקטו קטעים קטעים מתוך המכתבים לפי נושאים, על מנת להציג את הדברים באופן שיטתי, כך שהספר מהווה תיעוד רחב להשקפת עולמו של המחבר בקשת רחבה של נושאים. החלקים שנדפסו עוסקים בעיקר בנושאי: אמונה, עמל התורה, מוסר והלכה, חינוך, עידוד לצעירים, מידות ולשון הרע. כרכי מכתבים אלו נדפסו בכמה מהדורות. מילי דהספידא: הספדים שנאמרו על הרב חיים שאול גריינימן, מהדורה חדשה, בני ברק: אי"ש טויב, תשע"ו 2016, הספדו של הרב יוסף חיים בן דוב עמ' צ–צד, והספדו של הרב אליהו בן שלמה עמ' קנט–קסא. יהושע ענבל, לדמותו של חדושים וביאורים, חצי גיבורים, עמ' תקפה, כרך ט תשע"ו, באתר היברובוקס חדושים וביאורים - בני ברק תשי"ב, באתר היברובוקס.
קוריגן

האם התכוונתם ל... דאגלס קוריגן – טייס אמריקאי דומיניק קוריגן – רופא אירי מייריד קוריגן – פעילה חברתית מצפון אירלנד, כלת פרס נובל לשלום
דרוונגרד

דרוונגרד (בסרבית קירילית: Дрвенград; משמעות השם היא "עיר העץ") הוא כפר מסורתי בסרביה, שהוקם על ידי במאי הקולנוע הסרבי אמיר קוסטוריצה לטובת צילום סרטו "החיים הם נס" בשנת 2004, ומשמש מאז ככפר נופש וכמקום מגוריו של קוסטוריצה עצמו. הכפר ממוקם במחוז זלטיבור, כ-200 קילומטרים דרום-מערבית לעיר בלגרד, בירת סרביה. הכפר ידוע גם בכינוי הגרמני Küstendorf (קוסטנדורף), וכן בשם Mećavnik. הקמת הכפר זיכתה את קוסטוריצה בשנת 2005 בפרס האירופאי לאדריכלות על שם האדריכל פיליפ רותייה (Philippe Rotthier). אמיר קוסטוריצה הצהיר בשנת 2004: איבדתי את עירי במהלך המלחמה. זו הסיבה שרציתי להקים כפר משל עצמי. הוא קרוי בשם גרמני: קוסטנדורף. אארגן בו סמינרים, עבור אנשים המעוניינים ללמוד את אמנויות הקולנוע, ההופעות המוזיקליות, הקדרות, הציור. יהיה זה המקום בו אתגורר, ואליו אנשים יוכלו להגיע מעת לעת. יתגוררו בו כמובן אנשים נוספים שיעבדו. אני חולם על מקום פתוח עם גיוון תרבותי, אשר מכוון נגד הגלובליזציה. מרבית המבנים בדרוונגרד בנויים מעץ, בסגנון המסורתי הנהוג באזור. בכפר קיימים המבנים הבאים: ספרייה, הנקראת על שם איוו אנדריץ', סופר יוגוסלבי זוכה פרס נובל לספרות גלריה בשם "מצולה" (Macola), המוקדשת לפסל דראגן יוביצ'ביץ' בית קולנוע על שם סטנלי קובריק בית מרכזי ובו אולם קולנוע, חצר, בריכת שחייה, חדר כושר, סאונה וחדרים פרטיים עבור משפחת קוסטוריצה אולם ספורט מסעדה חנות מזכרות כנסייה המוקדשת לקדוש סאבה, ממקימי הכנסייה האורתודוקסית הסרבית בקרבת הכפר נמצא אתר סקי ובו ארבעה מסלולים, וכן בית מלון. רחובות הכפר נקראים על שם אישים שזכו להערכתו של קוסטוריצה: ניקולה טסלה, ארנסטו צ'ה גווארה, דייגו מראדונה, פדריקו פליני, אינגמר ברגמן, ג'ו סטראמר, נובאק ג'וקוביץ' ואיוו אנדריץ' - על שמו נקרא הרחוב הראשי בכפר. מאז שנת 2008 הכפר מארח פסטיבל שנתי לקולנוע ולמוזיקה, המציג סרטי קולנוע ויצירות מוזיקליות מרחבי העולם. הפסטיבל נודע בכך שאין בו שטיח אדום או כל סממן אחר של פסטיבלי הקולנוע בהוליווד. בשנת 2010 התארח בפסטיבל השחקן ג'וני דפ, ובשנת 2013 התארחה בו השחקנית מוניקה בלוצ'י. מדיה וקבצים בנושא דרוונגרד בוויקישיתוף אתר האינטרנט הרשמי של דרוונגרד אתר האינטרנט הרשמי של הכפר אמיר קמינר, הנס של קוסטוריצה: הבמאי שהקים כפר הנופש, באתר ynet, 19 בפברואר 2013 השם הוא שילוב בין כינויו של קוסטוריצה, Kusta, לבין הסיומת הגרמנית dorf שפירושה "כפר". כמו כן, פירוש המילה Küste בגרמנית הוא "חוף". אודות פרס האדריכלות שהוענק לקוסטוריצה, באתר הפרס קוסטנדורף, מתוך אתר האינטרנט של אמיר קוסטוריצה אתר הפסטיבל על ביקורו של ג'וני דפ בפסטיבל קוסטנדורף 2010 על ביקורה של מוניקה בליצ'י בפסטיבל קוסטנדורף
גונאר זאוור

גונאר זאוור (בגרמנית: Gunnar Sauer, נולד ב-11 ביוני 1964 בקוקסהאפן שבגרמניה המערבית) הוא כדורגלן עבר גרמני ששיחק לאורך רוב הקריירה בוורדר ברמן בעמדת הבלם. זאוור נכלל בסגל של נבחרת גרמניה המערבית ליורו 1988 אך לא שותף בטורניר עצמו, ולא ערך אף הופעה במדים הלאומיים. זאוור החל את קריירת הבוגרים בשנת 1982 בקבוצת המילואים של ורדר ברמן, ובשנת 1984 החל בהדרגה להשתלב בקבוצה הבוגרת. זאוור שיחק בוורדר ברמן במשל 12 שנים רצופות, אך עיקר הצלחתו היה עד לעונת 1990/91, ולאחר מכן ערך 15 הופעות ליגה בלבד בחמש העונות הבאות. בעונת 1987/88 זכה זאוור באליפות עם ורדר ברמן, כאשר היה חלק מחוליית הגנה שכללה גם את אולריך בורובקה, רונה בראטסט, תומאס שאף וג'וני אוטן, כשבשער עמד אוליבר רק. חוליית הגנה זו ספגה 22 שערי ליגה בלבד באותה עונה, ונחשבה לאחת ההגנות הטובות ביותר בתולדות הבונדסליגה, וזאוור נחשב לאחד השחקנים המצטיינים בעונה זו. הצלחתו של זאוור הובילה לזימונו לסגל נבחרת גרמניה המערבית ליורו 1988, אך הוא לא שותף כלל בטורניר ואף לא במשחקי ההכנה, ולמעשה לא ערך אף הופעה בינלאומית לאורך הקריירה שלו. בעונת 1988/89 זאוור היה שותף להפסד של ברמן 4-1 לבורוסיה דורטמונד בגמר הגביע הגרמני, בו שיחק 77 דקות, אך לא נטל חלק בהפסדה של ברמן בגמר הגביע הגרמני לקייזרסלואטרן כעבור שנה. בעונת 1990/91 זכה זאוור עם ורדר ברמן בגביע הגרמני, לאחר ניצחון בפנדלים על פ.צ. קלן. זאוור החליף במשחק זה את גינטר הרמן בדקה ה-76. לאחר עונה זו, זאוור מיעט מאוד לשחק, ובשלוש העונות הבאות ערך הופעת בונדסליגה אחת בלבד. עם זאת, חבריו לורדר ברמן זכו בגביע אירופה למחזיקות גביע בעונת 1991/92, באליפות נוספת בעונת 1992/93, ובגביע נוסף בעונת 1993/94. בעונת 1994/95 זאוור חזר להיות חלק מסגל הקבוצה, וערך 11 הופעות, והוסיף שלוש נוספות בעונת 1995/96, שבסיומה עזב את הקבוצה. בקיץ 1996 חתם זאוור בהרטה ברלין מהבונדסליגה השנייה, וסייע למועדון להעפיל לבונדסליגה, על אף שערך שמונה הופעות בלבד. זאוור לא ערך הופעות עם הרטה ברלין בבונדסליגה, וחתם בעונת 1997/98 בלוקומוטיב לייפציג מהבונדסליגה השנייה, שם ערך באותה עונה 12 הופעות, וירד ליגה בתום העונה. בעונת 1988/89 שיחק זאוור באולדנבורג, שם ערך 11 הופעות. בתום עונה זו פרש ממשחק פעיל. זאוור כאמור זומן ליורו 1988 אך לא הופיע בו ולא ערך אף הופעה במדי נבחרת גרמניה המערבית הבוגרת. זאוור זומן באותה שנה גם לאולימפיאדת סיאול, וגם בה לא ערך ולו הופעה אחת, אך זכה עם הנבחרת האולימפית של גרמניה המערבית במדליית ארד. לזאוור ארבע הופעות במדי נבחרת גרמניה המערבית עד גיל 21. עם ורדר ברמן: אליפות הבונדסליגה (2): 1987/88, 1992/93 הגביע הגרמני (2): 1990/91, 1993/94 גביע אירופה למחזיקות גביע: 1991/92 עם נבחרת גרמניה המערבית האולימפית: אולימפיאדת סיאול (1988): מדליית ארד גונאר זאוור, באתר Transfermarkt גונאר זאוור, באתר Fussballdaten.de (בגרמנית) גונאר זאוור, באתר WorldFootball.net גונאר זאוור, באתר FootballDatabase.eu
MIB

במחשוב, מאגר מידע וניהול, MIB ‏ (ראשי תיבות של: Management Information Base) הוא תיאור פורמלי של קבוצה של אובייקטי רשת שיכולים להיות מנוהלים באמצעות פרוטוקול ניהול רשת פשוט (SNMP). הפורמט של MIB מוגדר כחלק מ-SNMP (כל MIBs האחר הם שלוחות של בסיס מידע וניהול בסיסי זה). MIB-I מתייחס להגדרת MIB הראשונית; MIB-II מתייחס ההגדרה הנוכחית. SNMPv2 כולל MIB-II ומוסיף כמה אובייקטים חדשים. לפעמים קובצי MIB ניתנים כקובצי טקסט Unix. בפורמט טקסט יוניקס הוא שונה באופן משמעותי מאשר בפורמט טקסט DOS / Windows. בקובצי טקסט DOS / Windows יש מעבר לשורה והזנת שורה בסוף כל שורה; ביוניקס יש בקבצים רק הזנת שורה. אם קובץ יוניקס טקסט יוצג בעורך טקסט Windows, כל שייראה הוא קו אחד ארוך, כי הכלי הזה מעולם לא פגע מעבר לשורה. Randy Presuhn, Management Information Base (MIB) for the Simple Network Management Protocol (SNMP), IETF Datatracker, ‏December 2002
הבייביסיטריות יוצאות להרפתקאות (סרט טלוויזיה, 2016)

הבייביסיטריות יוצאות להרפתקאות (באנגלית: Adventures in Babysitting) הוא סרט מקורי של ערוץ דיסני, ומככבים בו סברינה קרפנטר, סופיה קרסון, ניקי האן, מלורי ג'יימס מאהוני, מקס ג'קווסט, ג'ט ג'ורגנסמאייר, מדיסון הורצ'ר, קווין קווין ומקס לויד-ג'ונס. זהו הסרט ה-100 של ערוץ דיסני, והוא מהווה רימייק לסרט סרט באותו השם משנת 1987. הסרט שודר לראשונה בארצות הברית ב-24 ביוני 2016, ובישראל ב-7 ביולי 2016. ג'ני ולולה הן הפכים גמורים - הן משגעות זו את זו. לולה מנסה להרוויח כסף מבייביסיטר, ולאחר שהיא וג'ני מחליפות בטעות את הטלפונים שלהן לולה עונה לטלפון במקום ג'ני וממליצה על עצמה כבייביסיטר. ג'ני נמצאת כבייביסיטר אצל משפחת קופר בזמן שלולה מסתבכת אצל משפחת אנדרסון, כשאחד הילדים שהיא משגיחה עליהם בורח לעיר הגדולה. ג'ני ולולה חייבות לשתף פעולה כדי למצוא אותו. הן יוצאות לעיר להרפתקה מטורפת של פעם בחיים. סברינה קרפנטר - ג'ני פרקר סופיה קרסון - לולה פרז ניקי האן - אמילי קופר מלורי ג'יימס מאהוני - קייטי קופר מקס ג'קווסט - טריי אנדרסון ג'ט ג'ורגנסמאייר - בובי אנדרסון מדיסון הורצ'ר - אייג'יי אנדרסון קווין קווין - זאק צ'ייס גיליאן ויגמן - הלן אנדרסון הוגו אלטו - האל אנדרסון גבריאל מילר - דונה קופר קווין אוגריידי - ברי קופר מייקל נורת'י - טייני קן לאווסון - סקלפר מקס לויד-ג'ונס - השוטר ג'יימס הצילומים החלו ב-2 במרץ 2015 בוונקובר, קולומביה הבריטית, קנדה והסתיימו ב-18 באפריל 2015. רייבן סימון קיבלה בקשה לככב בסרט אך דחתה אותה בעקבות עיסוקים אחרים, כך קרה גם עם מיילי סיירוס. סברינה קרפנטר וסופיה קרסון לוהקו ב-9 בינואר 2015. אתר האינטרנט הרשמי של הבייביסיטריות יוצאות להרפתקאות "הבייביסיטריות יוצאות להרפתקאות", במסד הנתונים הקולנועיים IMDb (באנגלית) "הבייביסיטריות יוצאות להרפתקאות", באתר Rotten Tomatoes (באנגלית) "הבייביסיטריות יוצאות להרפתקאות", באתר Metacritic (באנגלית) "הבייביסיטריות יוצאות להרפתקאות", באתר דיסני+ סרטים (באנגלית) "הבייביסיטריות יוצאות להרפתקאות", במסד הנתונים הקולנועיים KinoPoisk (ברוסית) הבייביסיטריות יוצאות להרפתקאות - טריילר בערוץ היוטיוב של ערוץ דיסני ישראל SHOOT: FURTHER ADVENTURES IN BABYSITTING With Sabrina Carpenter & Sofia Carson at Century House Downtown באתר SHOOTS ‘Adventures In Babysitting’ Remake Coming To Disney Channel באתר slashfilm סברינה קרפנטר וסופיה קרסון יככבו ב'הבייביסיטריות יוצאות להרפתקאות'
עלות היסטורית

בחשבונאות, עלות היסטורית הוא מושג מרכזי המתאר את מחירו המקורי של נכס בזמן הרכישה או התשלום. זאת בהשוואה למחירי שווי שוק (מחיר מכירה). כלכלנים משתמשים בעלות האלטרנטיבית כדי להבדיל בין עלות הוויתור לבין העלות ההיסטורית הרשומה בדוחות הכספיים. על פי עקרון העלות ההיסטורית, על רוב הנכסים והתחייבויות להירשם במחיר המקורי. עיקרון זה הוא אחד מארבעת העקרונות הראשיים של העקרונות החשבונאיים המקובלים בארצות הברית (GAAP). לדוגמה, ייתכן שחלקת אדמה אשר נרכשה לפני 50 שנה בתמורה ל-10,000 ש"ח נאמדת כיום במיליון ש"ח; אולם, בספרים ובמאזן נרשמת וצריכה להופיע העלות ההיסטורית: 10,000 ש"ח. את עקרון העלות ההיסטורית קבעו בעקבות המהימנות וחוסר האפשרות ליצור מניפולציות בערך ההיסטורי. ברם, העלות ההיסטורית אינה תמיד מציגה מידע שימושי ורלוונטי. תחת העקרונות החשבונאיים המקובלים בבריטניה ניתן לרשום נכסים בהתבסס על אומדן שווי שוק אף על פי שרישום מסוג זה יכול להביא לידי הכרה ברווחים לא ממשיים כהכנסה לכל דבר. העלות ההיסטורית היא עלות הרכישה ועוד הוצאות הקשורות להפעלתו של הנכס והבאתו למצב בו הוא מוכן לשימוש ראשוני. קרקע: עלות רכישה + הוצאות משפטיות + הוצאות יישור, שיטוח, ניקוז, סילוק + משכנתה, שעבוד, עיקול + שיפורים תמידיים נוספים (כגון שיפוץ המדרכות וביוב, ושיפור תוואי הנוף) - הכנסות מהכנת הנכס לשימושו הייעודי (כגון מכירה של עצים שנכרתו כדי לפנות מקום לבניין בניין). הערה: שיפורים בעלי אורך חיים מצומצם (כגון גדרות, כבישים פרטיים) אינם כלולים בעלות ההיסטורית מכיוון שמחשיבים אותם להשבחה של הנכס. שיפורים אלו מקוטלגים בצורה שונה מכיוון שניתן להמעיט בערכם, בעוד בערכו של קעקע לא ניתן להמעיט. מבנים: עלות רכישה + הוצאות משפטיות + הוצאות הקשורות בשיפורים ותיקונים משמעותיים ומהותיים. אולם, כאשר החברה בונה מבנה, העלות ההיסטורית היא כדלהלן: עלויות ישירות (חומרים, כוח עבודה, הוצאות) + הוצאות בעלי מקצוע (אדריכלים, מהנדסים) + הוצאות משפטיות + הוצאות אחרות (כגון מיסים, ביטוח, תחזוקה, עלויות אשראי וריבית נמנעת). למעשה מדובר בכל ההוצאות משלב החפירה ועד ההשלמה של הפרויקט. מכונות: עלות רכישה + דמי הובלה ומשלוח + הוצאות העמסה ופריקה + הוצאות התקנה + הוצאות הסמכה (הוצאות בגין הפעלות ניסיוניות וייצור ניסיוני). ריהוט ונכסים ניידים: עלות רכישה + דמי משלוח והובלה + הוצאות התקנה. כלי רכב: עלות רכישה + הוצאות רישום + עלות ציוד הקפי. הנחות יופחתו מעלות הרכישה. אם נכס התקבל בתמורה להנפקת מניות או איגרות חוב, העלות ההיסטורית היא מחיר שווי השוק ההוגן. לדוגמה, אם נרכשו מכונות תמורת 10,000 מניות הנסחרות בבורסה במחיר של 12 ש"ח, אזי העלות ההיסטורית תהא 120,000 ש"ח. במקרה של רכישת מספר נכסים תמורת סכום כולל, יש לחשב את העלות ההיסטורית בהתבסס על שווי השוק של כל נכס בנפרד. במקרה של החלפת נכס בנכס אחר, העלות ההיסטורית מחושבת כדלהלן: עלות הנכס המוחלף + רווח הון + מזומנים שהתקבלו - פחת נצבר - הפסד הון - מזומנים ששולמו. באופן כללי, יש להוסיף לעלות ההיסטורית הוצאות שמטרתן לשפר את הנכס. לעומת זאת, הוצאות שמטרתן לשמר את הנכס אלו הוצאות לכל דבר. שיפור הנכס משמעו אחד מהתנאים הבאים מתקיים: אורך החיים של הנכס גדול יותר איכות היחידות המופקות על ידי הנכס גבוה יותר כמות היחידות שהנכס מפיק גדול יותר
אלקין (פירושונים)

האם התכוונתם ל... אלקין (Alkyne) – אלקינים הם קבוצה פונקציונלית של תרכובות אורגניות אישים: אלקין הוא שם משפחה מטרונימי שמקורו בשם אלקה אלכסנדר אלכין (Alekhine) – רב אמן בשחמט; על שמו קרויה הגנת אלכין, פתיחה בשחמט זאב אלקין (Elkin) – שר בממשלת ישראל וחבר הכנסת מיכאלה אלקין (Alkin) – ישראלית ניבה אלקין-קורן (Elkin) – חוקרת משפט ישראלית הלקין מקור השם אלקין באתר אנו – מוזיאון העם היהודי
ערפילית המשקולת הקטנה

ערפילית המשקולת הקטנה (נקראת גם M76 מ-Messier 76 וכן NGC 650/651) היא ערפילית פלנטרית בקבוצת הכוכבים פרסאוס שמרחקה המדויק אינו ידוע ומוערך בין 2,500 ל-3,900 שנות אור ממערכת השמש. הערפילית דומה לערפילית המשקולת (M27) שבקבוצת שועלון, אך נראית קטנה וחיוורת בהרבה והיא למעשה הערפילית העמומה ביותר בקטלוג מסיה. הערפילית מוארת על ידי כוכב מרכזי מסוג ננס לבן. הערפילית התגלתה על ידי האסטרונום הצרפתי פייר מאשן, עוזרו של שארל מסיה, ב-5 בספטמבר 1780. מסיה עצמו צפה בה ב-21 באוקטובר של אותה שנה והכניס אותה לקטלוג מסיה, כשהוא מתאר אותה כערפילית קטנה ועמומה ללא כוכבים ליד הרגל הימנית של אנדרומדה. הוא שיער שהיא מורכבת מכוכבים קטנים מכדי להראות בטלסקופ שברשותו. ב-12 בנובמבר 1787 צפה ויליאם הרשל בערפילית וציין שיש שם שתיים, כאשר הוא מייחס את M76 רק לאחת מהן. ג'ון הרשל רשם את הערפילית כשתי ערפיליות נפרדות בקטלוג הכללי של ערפיליות וצבירי כוכבים, כשהוא מתייחס לאחת מהן כאל M76 ואל השנייה כערפילית שהתגלתה על ידי אביו ויליאם ומשום כך היא קיבלה גם ציון כפול בקטלוג הכללי החדש. ב-1866 בחן האסטרונום ויליאם האגינס את הספקטרום שנפלט מהערפילית והגיע למסקנה שלא מדובר באור של כוכבים אלא בספקטרום פליטה של גז חם. אייזק רוברטס העלה ב-1891 השערה שמדובר בערפילית דומה לערפילית הטבעת כפי שהיא נראית מהצד, אבל רק ב-1918 זיהה האסטרונום האמריקאי הבר קרטיס שמדובר בערפילית פלנטרית. ערפילית המשקולת הקטנה היא אחד העצמים החיוורים והקשים ביותר לצפייה שברשימת מסיה. נחוץ טלסקופ בינוני ותנאי צפייה טובים כדי להבחין בה וגם אז היא נראית ככתם מוארך שקצותיו מעט יותר בהירים ממרכזו. את צבעי הערפילית ואת החלקים פחות בהירים שלה ניתן לראות רק באמצעות בצילום ארוך חשיפה דרך טלסקופ מקצועי. הערפילית נמצאת כמעלה מצפון-צפון-מערב לכוכב φ בפרסאוס כך שלא קשה לאתרה עם ציוד מתאים ובתנאי תצפית טובים. חלקה המרכזי של הערפילית הוא בצורת טבעת אליפטית באורך של כ-1.5 דקות קשת וברוחב של כ-0.7 דקות קשת והיא מתפשטת במהירות של כ-42 ק"מ בשנייה. קו הראייה מכדור הארץ אל הערפילית הוא בזווית של כ-15 מעלות ביחס למישור הטבעת כך שהיא נראית כאליפסה שקצותיה בהירים יותר ממרכזה. בניצב למישור הטבעת יש שתי טבעות של גז שהדרום-מזרחית (עליונה בתמונה) מגיעה למרחק זוויתי של 2.75 דקות קשת ממרכז הערפילית והצפון-מערבית (תחתונה בתמונה) למרחק זוויתי של 2.25 דקות קשת ממרכז הערפילית. טבעות אלו נוצרו ככל הנראה לפני הערפילית המרכזית כתוצאה מרוח השמש של הענק האדום שקדם לננס הלבן שבמרכז הערפילית. טבעות אלה מתפשטות במהירות של כ-20 ק"מ בשנייה והגז שבהן מיונן מהקרינה העל-סגולה של הננס הלבן, בדומה לחלק המרכזי של הערפילית. רוב האור הנפלט מהערפילית הוא באורך גל של 5,007‏Å שמאפיין חמצן מיונן פעמיים ([O III]). מכיוון שמרחקה של הערפילית אינו ידוע בוודאות, קשה להעריך את גודלה. אם המרחק אליה הוא 2,500 שנות אור, אז קוטר הטבעת המרכזית הוא כשנת אור אחת וקוטר הטבעות החיצוניות הוא 1.5-1.7 שנות אור, ואם המרחק של הערפילית הוא 3,900 שנות אור אז קוטר הטבעת המרכזית הוא כ-1.7 שנות אור וקוטר הטבעות החיצוניות הוא 2.5-3 שנות אור. לננס הלבן שבמרכז הערפילית יש בהירות מדרגה 16 וטמפרטורת פניו מוערכת בכ-60,000 קלווין. כמעט כל הקרינה שלו היא בתחום העל-סגול. מדיה וקבצים בנושא ערפילית המשקולת הקטנה בוויקישיתוף ערפילית המשקולת הקטנה בקטלוג מסיה באתר SEDS ערפילית המשקולת הקטנה, בבסיס הנתונים SIMBAD לגרמי שמיים אסטרונומיים R. Stoyan S. Binnewies, S. Friedrich & K. P. Schroeder: Atlas of the Messier Objects: Highlights of the Deep Sky
NGC 584

NGC 584 היא גלקסיה אליפטית הנמצאת במרחק של 23.4 מיליון פארסק (76.4 מיליון שנות אור) מכדור הארץ בקבוצת הכוכבים לווייתן. הגלקסיה התגלתה ב 10 בספטמבר 1785 על ידי האסטרונום הגרמני-אנגלי ויליאם הרשל. מדיה וקבצים בנושא NGC 584 בוויקישיתוף NGC 584, בבסיס הנתונים SIMBAD לגרמי שמיים אסטרונומיים NGC 584 :NED ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
טיסה 841 של טראנס וורלד איירליינס

טיסה 841 של טראנס וורלד איירליינס (TWA) הייתה טיסת נוסעים מנמל התעופה בן-גוריון לניו יורק, דרך אתונה ורומא, שהתרסקה ב-1974 לתוך הים היוני. ההתרסקות נגרמה מפצצה שהוטמנה במטוס לצורך פיגוע טרור. מאז גירושו של אש"ף מירדן בספטמבר השחור, התבססו ארגוני הטרור הפלסטיניים בדרום לבנון. בתקופה זו אף כונה אזור דרום לבנון "פתחלנד", מחמת שליטתם הכמעט מלאה של פת"ח ושל ארגוני טרור פלסטיניים אחרים בו, אף שבאופן רשמי היה שטח לבנוני. ארגונים אלו ניהלו מערכת טרור נגד ישראל אשר כוונה בעיקר נגד אזרחים וכן היו שותפים בתכנון ובביצוע של פיגועי טרור נגד טיסות בינלאומיות. ב-8 בספטמבר 1974 המריא מטוס בואינג 707-331B מנמל התעופה בן-גוריון עם 50 נוסעים. לאחר חניה של 68 דקות באתונה, הוא המריא לרומא. כ-30 דקות לאחר ההמראה מאתונה, המטוס התרסק לתוך הים היוני. כל 80 הנוסעים ותשעת אנשי הצוות נהרגו. המנהל הארצי לבטיחות בתחבורה של ארצות הברית קבע כי הפיצוץ נגרם על ידי פצצה שהייתה חבויה בתא המטען. הפיצוץ הרס את המערכות האחראיות על תפעול משטחי ההיגוי של המטוס. ממשרדי TWA בישראל דווח כי 50 נוסעים עלו על המטוס בנמל התעופה בן-גוריון כדי להגיע לרומא ולארצות הברית. הם כללו 18 אמריקאים (כולל תינוק), 13 יפנים, ארבעה איטלקים, ארבעה צרפתים, שלושה הודים, שני איראנים, שני ישראלים, שניים מסרי לנקה, אוסטרלי וקנדי. אזרחויותיהם של 30 הנוסעים האחרים ושל תשעת חברי הצוות היו לא ידועות באותו זמן. סוכנות הידיעות רויטרס דיווחה כי 37 אמריקנים היו על הסיפון בסך הכל. בביירות דווח כי "ארגון נוער פלסטיני" נטל אחריות על הפיגוע. עם זאת, דובר TWA אמר כי מדובר בתרחיש "מאוד לא סביר". בתחילת 1975, המנהל הארצי לבטיחות בתחבורה של ארצות הברית קבע כי המטוס אכן נהרס על ידי פצצה שהוחבאה בתא המטען, והתפוצצותה גרמה לכשל מבני וכתוצאה מכך לאובדן שליטה על המטוס. החשד נפל על ארגון הטרור של אבו נידאל. היה זה המקרה הראשון הידוע שבו צעיר ערבי ביצע פיגוע התאבדות במטוס אמריקני. בינואר 2009 פרסמה סוכנות הידיעות AP כי ח'אלד דוהאם אל-ג'ווארי, האחראי לניסיון ההתנקשות בגולדה מאיר, היה קשור גם לפיגוע זה. סדרת הטלוויזיה הבריטית "אוטופיה" מתארת את פיצוץ טיסה 841 של טראנס וורלד איירליינס, כמו גם תקריות אחרות שקרו במציאות בערך באותו הזמן, כפעולות מכוונות ומתואמות שהוצאו לפועל על ידי ארגון בדיוני בשם "הרשת". דו"ח על ההתרסקות (באנגלית) (ארכיון) תיק התאונה והיסטוריית המטוס של טיסה 841 של טראנס וורלד איירליינס, באתר Aviation Safety Network (באנגלית) "AAR 75-07 Boeing 707 Ionian Sea Crash" (PDF). Airdisaster.com. נבדק ב-20 באוגוסט 2014. {{cite web}}: (עזרה) Final report, p. 1., PDF p. 5/46 רשמית: פיצוץ גרם התרסקות מטוס ט.וו.א. בספטמבר, דבר, 12 בינואר 1975